Flundra er farin að hafa töluverð áhrif á stangveiði og hún finnst í öllum helstu laxveiðiám landsins. Líffræðingur sem rannsakað hefur flundruna segir mikilvægt að koma á vöktun til að halda utan um stofninn.
Flundra er af kolaætt, ekki ólík skarkola. Hún verður oftast um 30 cm löng og býr á grunnsævi þótt hún gangi einnig í ár. Hún veiddist fyrst hér á landi í Ölfusárósi árið 1999 en hefur síðan breitt hratt úr sér. Áhugam um stangveiði er mörgum illa við flundruna og tengja minnkandi veiði á sjóbleikju á Íslandi við strandhögg hennar hér. Er hún talin éta bæði hrogn og seiði. Guðbjörg Ásta Ólafsdóttir, líffræðingur, hefur undanfarið rannsakað flundruna ásamt meistaranemanum Theresu Henke. Samkvæmt þeirra rannsóknum bendir margt til að hún sé farin að hafa mikil áhrif.
Það hefur svo sem ekki verið sýnt fram á það vísindalega að hún hafi áhrif á neina villta fiska hér á Íslandi en það er bara mögulega vegna þess að það vantar rannsóknir. Það er hins vegar alveg ljóst að tilvist flundrunnar hefur mikil áhrif á stangveiði þannig að það er orðið töluvert af flundru í mörgum stangveiðiám á landinu. Þetta hefur verið sýnt með spurningalistum sem Theresa hefur lagt fyrir stangveiðimenn að þeirra upplifun af flundrunni er mjög neikvæð og hún er svona að eyðileggja fyrir þeim upplifunina af þessari veiði."
-En hvað er þá til ráða?-
Ég efast um að það sé hægt að sporna við þessu með einhverju ráði núna með umfangsmiklum veiðum eða eitthvað slíkt. Það er ýmislegt sem væri hægt að gera. Og náttúrlega fyrst og fremst þyrfti að koma upp einhvers konar vöktunarprógrami þannig að við vitum betur hvað er mikið, hver er stofnstærð flundru á Íslandi í dag. Síðan þyrfti að kynna flundruna um áhugamönnum um veiði. Það má vel veiða þennan fisk og nýta hann og éta hann."